তৃতীয়ত. ইতিহাস নতুন করে মোড় নেয়ার সময় সব সময়েই একটি নতুন তারিখ বা সাল বেছে নেয়, এর মধ্যে দিয়ে সে আগের পর্বের সঙ্গে নতুন পর্বের উত্তরণ বলি আর পৃথকীকরণ বলি, তার সূচনা করে। সেই হিসেবে, আমাদের ইতিহাসের নতুন পর্বের তাৎক্ষণিক আলোচনার জন্যে পলাশীর প্রান্তর কোনও অতি জরুরি পর্ব নয়, যদিও ব্রিটিশবিরোধী সংগ্রামের জন্যে তা খুবই প্রয়োজনীয় একটি উদাহরণ ছিল। পলাশীর প্রসঙ্গই যখন উঠেছে তখন দ্রষ্টব্য হিসেবে বলি, বাঙালির মুক্তিসংগ্রামে মুসলমানিত্বকে বড় করে তোলার জন্যে নবাব সিরাজউদ্দৌলাকে আমরা টেনে আনি; কিন্তু পরিহাসের ব্যাপার হলো, ওই যুদ্ধে সিরাজের সঙ্গে বিশ্বাসঘাতকতা করেছিলেন মুসলিম সেনাপতি মীরজাফর আর দেশের জন্যে জীবন দিয়েছিল মীর মদন, মোহনলালরা। তার মানে যারা পলাশীর প্রান্তরের কথা জোর গলায় বলার চেষ্টা করে, তারা নিজেরাও পলাশীর চেতনা সত্যিকার অর্থে অনুভব করে না অথবা ধামাচাপা দিতে চায়। যারা সিরাজের পাশে মোহনলালকে দেখতে পায় না, তাদের পক্ষে কি সম্ভব অগ্নিযুগের বিপ্লবী মুক্তির চেতনা অনুভব করা? সম্ভব নয়। তাই তারা পলাশীর কথা বলেন, তারপর চলে আসেন একেবার পাকিস্তান আন্দোলনে!